Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 11. számú melléklet a 44/2003. (IV. 26.) FVM rendelethez
Paragraph Index: 1996

5. 3. Átlagolt minták elkészítése 5.3.1. A takarmányokban egyenletesen eloszló anyagok illetve termékek ellenõrzésére vonatkozóan. Az elemi minták összekeverésével kapjuk az átlagolt mintát. 5.3.2. A takarmányokban feltételezhetõen egyenetlenül eloszló nemkívánatos anyagok vagy termékek, mint pl. az aflatoxinok, az anyarozs, a ricinus és a crotaláriák (kenderfélék) ellenõrzésére vonatkozóan. A mintavételi tétel egyes részeibõl vett elemi mintákat össze kell keverni, majd el kell készíteni a 4.2.3. pontban meghatározott számú mintát, ügyelve arra, hogy minden egyes átlagolt minta eredete feljegyzésre kerüljön. 5.4. Vizsgálati minták elkészítése Az elemi mintákból álló átlagolt minta anyagát óvatosan össze kell keverni, hogy homogenizált mintát kapjunk. Ha szükséges, az átlag mintát osztó, illetve a negyedelõ módszer segítségével le kell csökkenteni minimum 2 kg-ra, vagy 2 literre (redukált minta).9 Ezt követõen legalább három, megközelítõleg azonos mennyiségû, a 4.1.4. vagy 4.2.4. pontban meghatározott mennyiségi követelményekhez igazodó vizsgálati mintát kell elkészíteni. Minden egyes vizsgálati mintát egy a célnak megfelelõ külön tároló edénybe, tasakba, zacskóba kell tenni. 8 Kiszerelt takarmányok esetében a mintavételre kerülõ anyagok tartalmának egy részét szúrcsap vagy lapát segíts égével ki kell venni, miután – amennyiben szükséges – kiürítettük a csomagokat. 9 Az átlagmintákban esetlegesen elõforduló csomókat össze kell törni, ha kell, ki is lehet venni a csomókat, majd aprítás után azokat vissza kell tenni a mintába. Minden szükséges óvintézkedést meg kell tenni a minta szállítás vagy tárolás során történõ esetleges összetétel változásának, illetve a minta beszennyezõdésének vagy meghamisításának elkerülése érdekében. 5.5. Vizsgálati minták csomagolása A mintákat tartalmazó tároló edényeket, tasakokat, zacskókat, és az azokat tartalmazó csomagokat le kell bélyegezni, és címkével kell ellátni - a bélyegzõ lenyomatának le kell fednie a teljes címkét – oly módon, hogy a bélyegzõlenyomat felsértése nélkül ne lehessen kinyitni a csomagokat, illetve a vizsgálati mintákat tartalmazó göngyölegeket.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes